एडिशनल डायरेक्टर ने किया चिकित्सालय का निरीक्षण
जयपुरके अंधता निवारण कार्यालय के एडिशनल डायरेक्टर डॉ. भारती ने शुक्रवार को पोकरण राजकीय अस्पताल का निरीक्षण किया। एडिशनल डायरेक्टर के चिकित्साल पहुंचने पर चिकित्सकों में एकबार खलबली मच गई। डॉ. भारती ने शुक्रवार को पोकरण चिकित्सालय पहुंचकर व्यवस्थाओं का जायजा लिया। उन्होंने चिकित्सालय में फैली अव्यवस्थाओं को देखकर चिकित्सा अधिकारियों को फटकार लगाई तथा जल्द से जल्द चिकित्सालय में व्यवस्थाएं सुधारने के लिए निर्देश दिए।
उन्होंने अस्पताल में भर्ती मरीजों की कुशलक्षेम पूछी तथा मरीजों को होने वाली परेशनियों को भी सूना। उन्होंने चिकित्सालय में स्थापित बीपीएल काउंटर, डीडीसी काउंटर, लेबोरेट्री रूम, दवाई भंडार सहित कई कक्षों का निरीक्षण किया। इसके साथ ही उन्होंने हर रोज आने वाली ओपीडी के बारे में भी विस्तारपूर्वक जानकारी ली।
एडिशनलडायरेक्टर ने दिए व्यवस्था सुधारने के निर्देश : एडिशनलडायरेक्टर शुक्रवार को पोकरण चिकित्सालय पहुंचे तथा वहां पर फैली अव्यवस्थाओं को लेकर नाराजगी जताई। इसके साथ उन्होंने चिकित्सालय परिसर सहित आस-पास क्षेत्र का भी निरीक्षण किया। निरीक्षण के दौरान सफाई व्यवस्था चरमराई हुई थी। सफाई व्यवस्था को लेकर चिकित्सा अधिकारियों को प्रतिदिन पूरे चिकित्सालय की साफ सफाई करने के लिए निर्देश दिए। उन्होंने चिकित्सालय में आने वाले मरीजों को पर्याप्त मात्रा दवाइयां उपलब्ध करवाने के निर्देश दिए। उन्होंने चिकित्सालय में फैली व्यवस्थाओं को सुधार कर अवगत करवाने के निर्देश दिए।
पोकरण (आंचलिक). पोकरण चिकित्सालय का निरीक्षण करते एडिशनल डायरेक्टर।
hin_Deva hin_Deva hin_Deva hin_Deva hin_Deva